Document ID: /roh_data/filtered/fineweb-2-filterrobots_roh.jsonl.gz/18603

La raschun per reveder la lescha per l’intermediaziun da lavur e l’assicuranza cunter la dischoccupaziun è ina midada tar la Confederaziun: En l’avegnir duain persunas che perdan la lavur pudair emplenir ora a moda digitala ils formulars per survegnir indemnisaziuns. Quels van lura direct tar ils Centers regiunals per l’intermediaziun da lavur (RAV).
Cura che questa midada succeda n’è anc betg cler – la lescha federala na va betg en vigur avant la stad 2021. Tuttina sto il Grischun era adattar sia lescha.
Nus n'avain naginas libertads – las prescripziuns federalas èn fitg cleras.
Questa pitschna midada n'ha betg dà da discutar tranter deputadas e deputads – era perquai ch'i na sa mida uschiglio nagut tar il proceder e la lavur dals RAV's.